
	R O M Â N I A

Judetul Timis

Municipiul  Timisoara

Directia  Fiscala a Municipiului Timisoara

Timisoara, B-dul C.D. Loga nr.1, C.I.F. 21666630,

tel/fax 0256-293606, www.dfmt.ro
	


	Nr.____________________ din________ 2009,  
	APROBAT

PRIMAR

DR. ING. GHEORGHE CIUHANDU


REFERAT
privind acordarea scutirii de la plata impozitului pe clădiri pentru  imobilele apartamentul nr. 1 și apartamentul nr. 2 situate în Timișoara str. Gheorghe Șincai nr. 9 proprietatea ASOCIAȚIEI FILANTROPICĂ MEDICALĂ CREȘTINĂ CHRISTIANA
În conformitate cu prevederile art.250 alin.(1) pct.19 din Legea nr.571/2003 privind codul fiscal, modificată:
„Clădirile pentru care nu se datorează impozit, prin efectul legii, sunt după cum urmează (…):


19. clădirile utilizate pentru activităţi social umanitare, de către asociaţii, fundaţii şi culte, potrivit hotărârii consiliului local. »

Asociația Filantropică Medicală Creștină Christiana, cu  sediul în Timișora str. Gheorghe Șincai nr. 9, cod de înregistrare fiscală 11274311, prin cererea înregistrată la Direcția Fiscală a Municipiului Timișoara cu nr. E12009-005885/27.02.2009, solicită acordarea scutirii de la plata impozitului pe clădiri datorat bugetului local al Municipiului Timișoara pentru anul 2009, pentru următoarele imobile din proprietatea sa, situate în Timișoara str. Gheorghe Șincai nr. 9, respectiv:

· apartamentul nr. 1 înscris în CF nr. 21177, nr. cadastral 16563-16564/I;

· apartamentul nr. 2 înscris în CF nr. 21642, nr. cadastral 16563-16564/II;

· apartamentul nr. 3 însris în CF 27621, nr. cadastral 16563-16564/III.

 Potrivit pct. II din Statutul Asociației Filantropică Medicală Creștină Christiana, ”scopul asociației constă în acordarea de asistență medicală gratuită, spirituală și socială celor în suferință, indiferent de naționalitate, rasă, religie cetățenie și să contribuie la restabilirea și menținerea echilibrului moral al societății”.

Potrivit pct. VI din Statulul Asociației ”Asociația își constitue patrimoniul...și din autofinanțare(laboratoare de microproducție, activități editoriale, colportaj bisericesc)”.
Având în vedere prevederile legale și prevederile statutului asociației, redate mai sus, în vederea verificării îndeplinirii condițiilor necesare pentru acordarea scutirii în temeiul prevederilor art. 250 alin.1 pct.19 din Legea 571/2003, prin adresa nr. E12009-005885/12.03.2009 organul fiscal a solicitat asociației depunerea unei declarații pe proprie răspundere a reprezentantului asociației din care să rezulte activitatea desfășurată de asociație în cadrul imobilelor pentru care a solicitat scutirea și a notificat asociația cu privire la efectuarea cercetării la imobilele pentru care s-a solicitat acordarea scutirii de la plata impozitului pe clădiri aferent anului 2009, în baza prevederilor art. 57 alin.1- 5 din OG nr. 92/2003 privind Codul de procedură fiscală. 

Potrivit procesului-verbal din data de 13.03.2009 încheiat de organul fiscal ca urmare a efectuării cercetării la imobilele pentru care s-a solicitat acordarea scutirii de la plata impozitului (apartamentul nr.1, nr.2, nr.3 situate în Timișoara str. Gh. Șincai nr. 9) - două dintre apartamente sunt utilizate de asociație pentru activități de consiliere psihologică și pentru activități sociale iar unul  dintre  apartamente este utilizat pentru desfășurarea activității cabinetului stomatologic, activitate din care se relizează venituri.
Potrivit declarației pe proprie răspundere a reprezentantului asociației dna. Cseke Elisabeta din data de 13.03.2009 „în apartamentul nr. 2 în cadrul cabinetului stomatologic, se realizeaza venituri pentru autofinanțarea asociației”

Având în vedere faptul că, în declarația din data de 13.03.2009 reprezentantul asociație nu precizează activitatea desfășurata în cadrul apartamentelor nr.1 nr. 3 și nu s-a putut stabili dacă din activitatea de consiliere psihologică asociația realizează venituri, în vederea clarificării situației cu privire la activitatea desfășurată de asociație în cadrul fiecărui apartament pentru care s-a solicitat scutirea, în data de 23.03.2009 prin adresa nr. E12009-005885/23.03.2009 organul fiscal a solicitat depunerea unei declarații pe proprie răspundere a reprezentantului asociației în care să se precizeze expres ce activități desfășoara asociația în cadrul apartamentelor pentru care s-a solicitat acordarea scutirii de la plata impozitului pe clădiri pentru anul 2009.

Potrivit declarației pe proprie răspundere a reprezentantului asociației înregistrată în data de 02.04.2009 cu nr. E22009-010801 :

· ”în apartamentul nr. 1, se desfășoară urmatoarele activități: in prima cameră este cabinet medical de medicină generală autorizat de DSP Timiș în care se desfășoară consultații medicale gratuite de către medici voluntari și tratament gratuit cu medicamente din donații de la Crucea Roșie; în a doua cameră este biroul pentru consiliul director. In această încăpere se desfășoară saptămânal consiliere psihologică (în caz că se solicită de către beneficiarii asociației-cazuri sociale). Psihologul este voluntar, consultațiile sunt gratuite, sunt adresate doar cazurile sociale care solicită acest serviciu.”
· ”în apartamentul nr. 3 este amenajat cabinetul stomatologic autorizat de DSP și sala de așteptare. Medicul stomatolog este angajat cu jumătate de norma în cadrul asociație. Asigură tratament gratuit în masura fondurilor de care dispune asociația pentru materiale stomatologice. „

Având în vedere faptul că, în cuprinsul declarațiilor pe proprie răspundere a reprezentantului asociației înregistrate sub nr. E22009-009684/24.03.2009 și nr. E22009-010801/02.04.2009 s-a constatat existența unei neconcordanțe privind numărul  apartamentului în care se desfășoara activitatea cabinetului stomatologic, respectiv potrivit primei declarații cabinetul stamatologic este amenajat în apartamentul nr. 2 iar potrivit declarației din data de 02.04.2009 cabinetul stomatologic este amenajat în apartamentul nr. 3, în vederea clarificării situației privind activitatea desfășurată în fiecare dintre cele trei apartamente situate în Timișoara str. Gh. Șincai nr. 9 prin adresa nr. E12009-005885/06.04.2009 organul fiscal a solicitat depunerea unei declarații pe proprie răspunderea a reprezentantului asociației în care să se precizeze urmatoarele informații: numărul apartamentului în care este amenajat cabinetul stomatologic și  ce activitate desfășoara asociația în celelalte două apartamente.
Potrivit declarației pe proprie răspundere a reprezentantului asociației înregistrată la registratura Direcției Fiscale a Municipiului Timișoara sub nr. E12009-010339/21.04.2009 ca urmare a solicitării formulate de organul fiscal în data de 06.04.2009 prin adresa nr. E12009-005885, solicitare privind clarificarea situației în ceea ce privește activitatea desfășurată de asociație în cadrul apartamentelor situate în Timișoara str. Gh. Șincai nr.9:

-” numărul apartamentului în care funcționează cabinetul stomatologic este 3 (înscris în CF –ind.nr.27261-nr.top.16563-16564/III)... veniturile relizate sunt utilizate pentru acoperirea cheltuielilor administrative-plata utilitati,taxe, pentru care nu reusim să gasim sponsori, donatori sau finantari prin scriere de proiecte. ”

- ”Apartamentul nr. 1-înscris în CF-ind.nr.21177, nr.top.16563-16564/I –este destinat  activităților social umanitare- Centru de zi pentru copii acreditat, centru de consiliere persoane cu risc social, clubul vârstnicilor.”

- ”Apartamentul nr. 2-CF ind.21642-nr.top.-16563-16564/II- funcționează cabinet medical medicina generală cu medici voluntrari și consiliere psihologică-voluntar. De asemenea funcționează biroul administrativ al organizației.

Având în vedere cele prezentate mai sus considerăm că pentru  apartamentul nr.3 situat în Timișoara str. Gh. Șincai nr.9, utilizat pentru desfășurarea activității cabinetului stomatologic, activitate din care asociația realizează venituri,  Asociația Filantropică Medicală Creștină Christiana nu poate beneficia de scutire de la plata impozitului aferent anului 2009 în baza art. 250 alin. 1 pct. 19 din Legea 571/2003,  nefiind îndeplinită condiția expres prevăzută de acesta constând în utilizarea clădirii pentru activități social umanitare. 

 În concluzie, având în vedere cele prezentate mai sus,  considerăm că Asociatia Filantropica Crestina Cristiana se încadrează în prevederile art. 250 alin.(1) pct.19 din Legea nr.571/2003 menționate mai sus, doar pentru  imobilele apatamentul nr.1 și nr.2 utilizate de asociație pentru activități social umanitare respectiv:

- apartamentul nr. 1situat în Timișoara str. Gh. Șincai nr. 9 - Centru de zi pentru copii acreditat, centru de consiliere persoane cu risc social, clubul vârstnicilor;

- apartamentul nr. 2 situat în Timișoara str. Gh. Șincai nr.9 -  cabinet medical medicină generală cu medici voluntrari și consiliere psihologică gratuita adresată cazurilor sociale. 

Având în vedere faptul că potrivit evidenței fiscale respectiv potrivit ”Declarațiilor fiscale pentru stabilirea impozitului/taxei pe clădiri în cazul persoanelor juridice”  aferente perioadei 2001-2007, respectiv nr. 121/19.01.2001 nr. 264/21.01.2002, nr. 40/13.01.2003, nr. 614/26.01.2004, nr. 726/26.01.2005, nr. 268/17.01.2006 și  nr. 1788/19.02.2007, asociația a înregistrat în contabilitate și a declarat în vederea impozitării apartamentele menționate mai sus la valoarea cumulată a cestora, prin adresele nr. E12009-005885/06.04.2009 și nr. E12009-010339/24.04.2009, în vedere stabilirii cuantumului impozitului pe clădiri pentru care asociația poate beneficia pentru anul 2009 de scutire de la plată în baza art. 250 alin.1 pct. 19 din Legea 571/2003,  organul fiscal a solicitat depunerea la registratura Direcției Fiscale a Municipiului Timișoara a declarației fiscale pentru stabilirea impozitului pe clădiri în cazul contribuabililor persoane juridice din care să rezulte valoarea de inventar (inregistrată în contabilitate) pentru fiecare apartament în parte.
Asociația a procedat la declararea apartamentelor cu evidențierea valorii de inventar (valoare înregistrată în contabilitate)  a fiecărui apartament în parte în data de 21.05.2009. 

Menționăm faptul că impozitul pe clădiri aferent anului 2009 pentru imobilele sus menționate este în cuantum total de 1001 RON, respectiv:

· 397 RON, reprezentând impozit aferent apartamentul nr. 1 situat în Timișoara str. Gh. Șincai nr. 9, înscris în CF –ind nr. 21177, nr. top 16563-16564/I;

· 604 RON reprezentând impozit aferent apartamentul nr. 2 situat în Timișoara str. Gh. Șincai nr. 9, înscris în CF ind 21642-nr. top. 16563-16564/II;

Astfel, 
PROPUNEM:

Acordarea scutirii de la plata impozitului pe clădiri pentru anul 2009, Asociației Filantropică Medicală Creștină Christiana pentru imobilele:
· apartamentul nr. 1 situat în Timișoara str. Gh. Șincai nr. 9, înscris în CF ind nr. 21177, nr. top 16563-16564/I;

· apartamentul nr. 2 situat în Timișoara str. Gh. Șincai nr. 9, înscris în CF ind 21642, nr. top. 16563-16564/II;

DIRECTOR EXECUTIV                                                              ȘEF SERVICIU
EC. ADRIAN BODO                                                                    GABRIELA CIOINIAC

